stanford-oval/wikipedia huggingface dataset:
ירחמיאל שכטר
גלריה

ירחמיאל שכטר, עיצוב עטיפה לספר "יאשיהו ותקופתו", 1952.
ירחמיאל שכטר, עיצוב סמל לקונגרס הציוני, 1965.
עיצוב כתב לחברת "אל על"
עיצוב כתב, אוסף ירחמיאל שכטר, מכללת אמונה
עיצוב כתב, אוסף ירחמיאל שכטר, מכללת אמונה
ירחמיאל שכטר, חד גדיא מעגלי, 1935
ירחמיאל שכטר, חד גדיא, 1935
ירחמיאל שכטר, צלחת "הא לחמא עניא", עבודת המחלקה למתכת, בצלאל החדש
ירחמיאל שכטר, עיצוב כתב המשולב בחנוכייה, המלאכה למתכת, בצלאל החדש
ירחמיאל שכטר, עיצוב כתב המשולב בעבודת צורפות, המלאכה למתכת בבצלאל החדש
ירחמיאל שכטר, ספר האחים (אפרים וצבי גובר) הוצאת מסדה, 1967, אוסף ירחמיאל שכטר, מכללת אמונה
ירחמיאל שכטר, עיצוב כתב על מצבת שמעון שוקן, אחיו של שלמה זלמן שוקן
ירחמיאל שכטר, עיצוב כתב על מצבת רחל המשוררת, בית הקברות בכנרת
ירחמיאל שכטר, עיצוב הכתב על מצבת ברל כצנלסון, בית הקברות בכנרת
ירחמיאל שכטר, עיצוב הכתב באוהל יזכור ביד ושם
ירחמיאל שכטר, מתווה לסמל האוניברסיטה העברית, 1944
לקריאה נוספת

גדעון עפרת, בצלאל החדש 1935-1955, ירושלים: האקדמיה לאמנות ועיצוב בצלאל, 1987
אגודת הציירים העברים לגרפיקה שימושית בארץ ישראל, גרפיקה שימושית בארץ ישראל, תל אביב: הלשכה לטיפוגרפיה ישראל, 1935
נח אופיר, לילה אברין, קליגרפיה: כתב עברי נאה, רעננה: הוצאת אבן חושן, 2013.
הערות שוליים

↑  גדעון עפרת, בצלאל החדש 1935–1955, ירושלים: האקדמיה לאמנות ועיצוב בצלאל, 1987, עמ' 104
↑  גדעון עפרת, הרציונאל של "בצלאל החדש" 1965-1935, באתר המחסן של גדעון עפרת, ‏16.01.2011
↑  גדעון עפרת, בצלאל החדש 1935–1955, ירושלים: האקדמיה לאמנות ועיצוב בצלאל, 1987, עמ' 105
סטודנטית בשיעור כתב בבצלאל החדש, שנות ה-40, צילום- פוטו שוורץ, באדיבות אתר "ביתמונה"
ירחמיאל שכטר, צלחת הבדלה עם כתב שכטר, עבודת המחלקה למתכת בצלאל החדש.
ירחמיאל שכטר עם הנשיא יצחק בן צבי ב"בצלאל החדש", 1956
צבי הנינג'ה (סדרת טלוויזיה, 2012)

| --- | --- |

 מבוסס על:  צבי הנינג'ה 
 סוגה:  סדרת טלוויזיה לילדים, סדרת הרפתקאות טלוויזיונית, סדרת טלוויזיה קומית, מדע בדיוני, סדרת פעולה, סדרת טלוויזיה פנטזיה, סדרת גיבורי על 
 יוצרים:  ג'ושוע סטרנין, ג'יי-אר וונטימיליה על פי דמויות מאת: קווין איסטמן ופיטר ליירד
 כותבים:  קני ביירלי, ראס קרני, רון קורצ'ילו, גייס ריקי, ג'רמי שיפ
 בימוי:  מייקל צ'אנג, אלן וואן
 מדבבים:  שון אסטין, ג'ייסון ביגס, גרג סייפס, רוב פאולסן, מיי וייטמן, הון לי, קווין מייקל ריצ'רדסון, נולאן נורת', קלי הו
 מדבבים בעברית:  יהונתן מגון, דניאל מגון, גלעד קלטר, תום שוורצברג, עמי מנדלמן, טליה ברקאי, אור דגן, צביקה שוורצברג, אמנון וולף, גדי לוי, אורלי קטן, מתי אטלס, מיה קדוש
 ארץ מקור:  ארצות הברית 
 שפות:  אנגלית (דובב לנוספות, בהן עברית)
 מקום התרחשות:  ניו יורק 
 מספר עונות:  5 
 מספר פרקים:  124 
 הפקה
 מפיק:  מקגרגור מידלטון
 מפיקים בפועל:  ג'ושוע סטרנין, ג'יי-אר וונטימיליה, פיטר הייסטינגס, קירו ניילי
 חברת הפקה:  אולפני ההנפשה של ניקלודיאון מיראז' סטודיו
 הפצה:  הולו 
 עורכים:  ג'סטין בייקר, אסטרלה קפין, ראלף אוסביו שון קולינס, אלכס פורטין
 מוזיקה:  סבסטיאן אוונס השני
 אורך פרק:  כ-22 דקות
 שידור
 רשת שידור:  ניקלודיאון
 רשת שידור בישראל:  ניקלודיאון ישראל
 פורמט (תמונה):  480i NTSC  1080i HDTV
 תקופת שידור מקורית:  29 בספטמבר 2012 – 12 בנובמבר 2017 
 תקופת שידור בישראל:  9 בדצמבר 2012 – הווה
 קישורים חיצוניים
 אתר הסדרה
 דף התוכנית ב-IMDb
 
צבי הנינג'ה (באנגלית: Teenage Mutant Ninja Turtles) היא סדרת דרמה קומית בהנפשה ממוחשבת. הסדרה נוצרה על ידי ג'ושוע סטרנין וג'יי-אר וונטימיליה, על פי קומיקס בעל שם זהה שנכתב על ידי קווין איסטמן ופיטר ליירד, ומשודרת בערוץ הטלוויזיה ניקלודיאון, החל מ-2012.
עלילת הסדרה מבוססת בעיקר על הרצת הקומיקס של IDW, אם כי היא כוללת בה גם כמה חלקים מהרצת הקומיקס המקורית. יוצרי הקומיקס המקורי, פיטר ליירד וקווין איסטמן, שימשו כיועצים מיוחדים לסדרה, והסטודיו שלהם היה מעורב באופן ניכר בהפקת הסדרה.
הסדרה זכתה להצלחה רבה, ופרקיה עמדו על ממוצע צפייה של כ-2,500,000 איש. בתום עונתה הראשונה, הוזמנה לסדרה עונה שנייה, ובהמשך הוזמנה גם עונה שלישית, ואף רביעית, וגם חמישית
עלילה > עונה ראשונה

במהלך טיול רגיל עם צבי המחמד שלו, פוגש המאטו יושי בחייזרים, אשר במהלך הקרב ביניהם חושפים אותו ואת צביו למוטגן, שמעורר בהם שינויים גנטיים: הצבים הופכים לדמויי-אדם, ויושי הופך לעכברוש דמוי אדם. לאחר השינוי הגנטי, יושי מאמץ את השם "ספלינטר", ובורח יחד עם הצבים לביוב של ניו יורק, בו הוא מלמד את הצבים את אמנות הנין ג'וטסו, ומעניק להם שמות: לאונרדו, רפאל, דונטלו ומיכלאנג'לו.
לאחר שהצבים מיומנים בנין ג'וטסו, בגיל-העשרה, לאחר שנים רבות מתחת לפני האדמה, הצבים עולים לראשונה לפני האדמה, כדי להילחם בגזע הקראנג, אשר מנסה להשתלט על ניו יורק. במהלך אחד מסיוריהם אחר חייזרי קראנג, הצבים פוגשים בנערה בשם אפריל או'ניל, ומתיידדים עימה, ודונטלו אף מתאהב בה, הצבים עוזרים לה להציל את אביה, קירבי, שנחטף על ידי חייזרי הקראנג, עקב היותו מדען בעל יכולות פיתוח מתקדמות של מוטגן. בהמשך, הצבים מפגישים בין ספלינטר לאפריל, וזה מאמן גם אותה באמנות הנין ג'וטסו.
בהמשך, הצבים מגלים כי אורוקו סאקי, אויב של ספלינטר מהעבר, הגיע לניו יורק, הקים ארגון בשם "שבט הרגל", וחבר לחייזרי הקראנג, במטרה להשתלט על ניו יורק. סאקי מאמץ לעצמו את השם "שרדר", מגלה על הצבים ועל כך שספלינטר חי, ושולח חיילים רבים, בהם גם ביתו המאומצת קראי, לחסלם, כדי שלא יפריעו לתוכניתו. גם מדען מרושע בשם בקסטר סטוקמן נלחם בצבים בעזרת מכונות שונות. הצבים עצמם מתחברים עם מוטנט של תנין בשם ראש תנין שנלחם בקראנג ועם מוטנטים נוספים.
על מנת להשתלט על ניו יורק, שבט הרגל וחייזרי הקראנג בונים נשק השמדה המונית, העונה לשם "טכנודרום". לאחר שהצבים מגלים את קיומו של הטכנודרום, הם מחליטים לתוקפו באופן מיידי, ומרסקים את הטכנודרום לתוך הים, שם הוא מתפוצץ. במקביל, ספלינטר נאבק בשרדר, ובמהלך הקרב מולו מגלה כי שרדר אחראי לרצח אשתו, וכי קראי היא למעשה ביתו. בסופו של דבר, הצבים מחלצים את אביה של אפריל, ומנצחים את הקראנג ושבט הרגל, וחוגגים את ניצחונם.
עלילה > עונה שנייה

בתום חגיגות הניצחון על חייזרי הקראנג ושבט הרגל, הצבים מגלים שהקראנג שרדו, והם בטעות מפזרים ברחבי ניו יורק מוטגן רב, חשוף לכל, דבר שמכריח את הצבים לעלות בחזרה לפני האדמה, כדי לאסוף את המוטגן, לפני שבני אדם ייחשפו אליו.
אביה של אפריל, קירבי, נחשף למוטגן, ובעקבות החשיפה הופך לעטלף דמוי-אדם. אפריל מטילה את האחריות על הצבים, מה שגורם לנתק בין או'ניל לצבים. במהלך הנתק ביניהם, אפריל מתחילה לחיות חיים "נורמליים" יותר, ופוגשת בנער בשם קייסי ג'ונס, והשניים מתיידדים. ערב אחד, קייסי ואפריל יוצאים יחדיו, ונתקלים במארב של שבט הרגל, אך ניצלים על ידי הצבים. אירוע זה מחדש את הקשר בין או'ניל והצבים, וגם קייסי הופך לבן ברית של הצבים ומסייע להם במלחמה נגד שבט הרגל. אחר כך, בעזרת אפריל, דונטלו רוקח נוסחה כימית, ומחזיר את קירבי למצבו המקורי.
המדען בקסטר סטוקמן נתפס על ידי שרדר והופך לאחד מחייליו, וכמדען הראשי של שבט הרגל. בהמשך, בין קראי, אשר הפכה באופן זמני למנהלת שבט הרגל, בעקבות עזיבתו של שרדר ליפן, ללאונרדו מתנהל קרב, אשר במהלכו לאונרדו מספר לקראי כי ספלינטר הוא אביה, וכי שרדר הרג את אימה. בתחילה קראי מפקפקת בדבריו של לאונרדו, אך היא מתעמתת עם שרדר, שמודה באמת, וכולא אותה. כאשר הצבים מגלים כי קראי נכלאה, הם משחררים אותה, ובעקבות תאונה, היא נחשפת למוטגן והופכת לנחש-דמוי אדם ובורחת מניו יורק.
חייזרי הקראנג מנסים פעם נוספת להשתלט על ניו יורק, ומצליחים בכך, תוך כדי שהם פוצעים את הצבים. לאונרדו נלחם נגד חייליו של שרדר ומביס את כולם, אך שרדר עצמו פגע בו באורח אנוש. למרות פציעותיהם, הצבים מנסים להיאבק בחייזרים, אך נכשלים, עד שבסופו של דבר החייזרים משיגים שליטה מלאה על ניו יורק. לאחר ששרדר פוצע את לאונרדו הוא נלחם בספלינטר ובראש תנין. הוא פוצע את ראש תנין, ובמהלך הקרב עם ספלינטר הוא תופס אותו ומשליך אותו לתעלות הניקוז. ספלינטר עומד למות אך ברגע האחרון, קאראי המוטנטית תופסת אותו במים ומוציאה אותו. ספלינטר משתעל לאחר שהיא נוגעת בו, כסימן לכך שהוא עוד חי. היעלמותו של ספלינטר והשתלטות החייזרים על ניו יורק, מבריחה את הצבים, אפריל וקייסי מניו יורק.
עלילה > עונה שלישית

הצבים, יחד עם אפריל וקייסי, בורחים לבית הקיץ של משפחת או'ניל שבצפון, שם לאו מתאושש מהפציעה החמורה שלו כי נפצעה אנושות בקרב מול שרדר גם כל שאר הצוות מתאוששים מהפצעים הפיזיים והנפשיים שלהם אבל שלהם פחות קשים משל לאו, כשבניו יורק שולטים חייזרי הקראנג. זמן קצר לאחר הגעתם מתברר שספלינטר חי. הוא מתגלה אליהם בצורה רוחנית במהלך מסע החזון אליו הם יוצאים ביער. ספלינטר אומר שהוא חי אך הנשמה שלו לא בדיוק מאוחדת עם הגוף, רמז לכך שהוא מאבד את תודעתו. הוא מעודד את הצבים וקורא להם להתפצל ולהביס את אויביהם במישור הרוחני. לאחר שהצבים מתחזקים בצורה רוחנית, הם מחליטים לחזור לניו יורק. הצבים חוזרים לביתם, מוצאים את ספלינטר ומסייעים לו לחזור לעצמו, הם מוצאים גם את קאראי המוטנטית שבאה להיפרד מהם לפני שהיא מאבדת את תודעתה, מה ששרדר ניצל כדי לגרום לה לצוד את הצבים. הם מפילים את שלטון החייזרים בעזרת חבורת "המוטנטים האמיצים" שמורכבת מסלאש, דוקטור רוקוול, ראש תנין ופיט היונה. ביחד, הם כולאים את הקראנג במימד X, משנים את בני האדם המוטנטים לבני אדם רגילים בעזרת מוטגן הפוך, מחזירים אותם לעיר ניו יורק וחוזרים למאורה. כעת, הצבים נאלצים להתמודד עם "הדרקונים הסגולים", ארגון פורעי חוק, עם שבט הרגל ועם מוטנטים אחרים וחדשים. בהמשך, מתברר שהקראנג עדיין מסתתרים בניו יורק ואף תיקנו את הטכנודרום. אויביהם של הקראנג "הטרייסראטונים"(חייזרים דמויי דינוזאורים) מגלים זאת ומגיעים לכדור הארץ כדי להשמיד אותו ואת הקראנג שנמצאים בו. ספלינטר והצבים משתפים פעולה עם חבריהם המוטנטים ואף עם שרדר וחייליו מלמנוע את הריסת כדור הארץ. ספלינטר כמעט מנטרל את הנשק של החייזרים. אך ברגע האחרון שרדר הורג את ספלינטר וכדור הארץ הושמד. רובוט בשם פוג'יטויד שהציל אותם אומר לצבים, לאפריל ולקייסי שהם מתחילים דרך חדשה. כך הסתיימה העונה השלישית בסדרה.
עלילה > עונה רביעית

העונה השלישית הסתיימה כשספלינטר מת על ידי שרדר וכדור הארץ מושמד וארבעת הצבים, ביחד עם אפריל וקייסי, יוצאים אחורה בזמן ביחד עם רובוט ששמו פודג'יטויד שהציל אותם לפני השמדת כדור הארץ והחזיר אותם אחורה בזמן כדי לעצור את הטרייסרטונים לפני שיצליחו להשיג את כל החלקים של מחולל החור השחור ולהשמיד את כדור הארץ שוב.
כשהם יוצאים לחלל הם מגיעים לכל מיני כוכבים במערכת השמש וגם מחוץ למערכת השמש וגם בפרק 10 הם פוגשים את עצמם בעונה הראשונה: לצערם הטרייסרטונים מצליחים בסופו של דבר להשיג את שלושת החלקים של מחולל החור השחור ומגיעים לכדור הארץ כדי להשמיד אותו שוב. הצבים מנסים להגיע לכדור הארץ לפני הטרייסרטונים ומגלים שכל הזמן הזה פודג'יטויד הוא זה שבנה את החלקים של מחולל החור השחור. הם מגיעים לכדור הארץ והם נלחמים בטרייסרטונים בקרב האחרון של כדור הארץ עם הצבים מהעבר. הם מצליחים לנצח את הטרייסרטונים והם עוזבים את כדור הארץ אבל פודג'יטויד מקריב את עצמו ומפוצץ את עצמו עם החלקים ומאז הכול שקט בעיר ניו יורק.
אז אחרי שספלינטר הולך עם חבריו המפלצות לבית אחר כדי לנסות להחלים הצבים מגלים שקראי רוצה להקים שוב את שבט הרגל ולהחזיר את העיר לשליטתה והצבים מנסים לעצור אותה מלעשות את זה.
בפרק האחרון ספלינטר מגלה לצבים על חלום מוזר שחלם שבו הוא נלחם במן מפלצת שנראית כמו שרדר והיא מנצחת אותו ובדיוק אז שרדר מבקש מסטוקמן הזבוב את כל המוטגן שיש לו והוא הופך את שרדר לסופר שרדר מפלצת מלאה סכינים וחרבות שלספלינטר ולצבים לא יהיה שום סיכון נגדו.
אז הוא לוכד את קראי ואומר לספלינטר שאם הוא רוצה לראות שוב את הבת שלו הוא צריך לבוא למקום האחרון שבו הוא הביס אותו: הביוב.
ספלינטר והצבים הולכים לביוב ונלכדים למלכוד של סופר שרדר, הצבים יוצאים להילחם על פני דג, ציפורני נמר, ביבופ ורוקסטדי בזמן שספלינטר יוצא להילחם נגד סופר שרדר.
ספלינטר כמעט לא מצליח לנצח את שרדר ובורח, קראי מצליחה להשתחרר ויוצאת עם הצבים להציל את ספלינטר.
הם לא מצליחים להגיע בזמן ושרדר עומד לתת לספלינטר את המכה הסופית שלו אבל בשנייה האחרונה ספלינטר מפוצץ את פצצות העשן של מייקי וסופר שרדר נופל ביחד עם ספלינטר לנפילה של 300 מטר לפחות.
הצבים וקראי בורחים החוצה ודוני מסביר להם שמנפילה של 300 מטר לפחות אפילו ספלינטר לא יוכל לשרוד, וכשהצבים מתכוננים לברוח עם קראי מחכים להם מאחורה ביבופ, רוקסטדי וחיילי הרגל.
ספלינטר שרד את הנפילה אך לבסוף הוא נלחם עוד פעם עם שרדר אחרי כמה פרקים ושרדר הפיל אותו מבניין והוא מת.
ספלינטר נגלה ללאונרדו ואומר לו להילחם עם שרדר.
הצבים נלחמים עם שרדר ולבסוף לאונרדו הורג את שרדר בכך שהוא עורף את ראשו.
הפקה

ב-21 באוקטובר 2009, פורסם כי ויאקום, חברת האם של ניקלודיאון, רכשה את הזכויות הבלעדיות להפקת סדרות טלוויזיה וסרטי קולנוע. הם הודיעו כי במהלך 2012 תצא סדרת טלוויזיה חדשה בהנפשה ממוחשבת, וב-2014 יצא סרט קולנוע חדש בלייב אקשן.
במהלך 2011, הוכרזו מדבביהם של הצבים: ג'ייסון ביגס דיבב את לאונרדו, רוב פולסן, שדיבב את רפאל בסדרה מ-1987, דיבב את דונטלו, שון אסטין דיבב את רפאל וגרג סייפס דיבב את מיכלאנג'לו. בהמשך, נודע כי מיי וייטמן דיבבה את אפריל או'ניל, וכן גם כי ג'וש פק דיבב את קייסי ג'ונס.
ביוני 2014, נודע כי החל מהעונה השלישית יחליף סת' גרין את ג'ייסון ביגס בתפקיד לאונרדו.
סקירה כללית של הסדרה

| עונה | עונה | פרקים | פרקים | שודרה לראשונה (ארצות הברית)> הפרק הראשון | שודרה לראשונה (ארצות הברית)> הפרק האחרון |
| --- | --- | --- | --- | --- | --- |
|  | 1 | 26 | 26 | 29 בספטמבר 2012 | 8 באוגוסט 2013 |
|  | 2 | 26 | 26 | 12 באוקטובר 2013 | 26 בספטמבר 2014 |
|  | 3 | 26 | 26 | 3 באוקטובר 2014 | 27 בספטמבר 2015 |
|  | 4 | 26 | 26 | 25 באוקטובר 2015 | 26 בפברואר 2017 |
|  | 5 | 20 | 20 | 19 במרץ 2017 | 12 בנובמבר 2017 |
סופרגז

|  נתונים כלליים |
| --- | --- |
 מייסדים:  סטרואה לופסקו
 תקופת הפעילות:  1954–הווה (כ־71 שנים)
 חברת אם:  אלקטרה פאוור שבשליטת אלקו
 משרד ראשי:  נתניה
 ענפי תעשייה:  תעשיית האנרגיה 
 מוצרים עיקריים:  גז בישול, מוצרי גז
 מנכ"ל:  דניאל ספיר
  
 www.supergas.co.il
 
אלקטרה פאוור סופרגז בע"מ, שעד סוף 2022 נקראה סופרגז חברה ישראלית להפצת גז בע"מ, היא חברה ישראלית המספקת גז פחמימני מעובה, וכן מוכרת מוצרים מבוססי גז ומספקת שירותי תיקונים ובדיקות של מערכות הגז אותן היא מספקת.
החברה נסחרת בבורסה בתל אביב, פועלת משנת 1953, ומספקת את שירותיה לכחצי מיליון לקוחות פרטיים ועסקיים ברחבי הארץ. ומציעה סל פתרונות אנרגיה, הכולל בין היתר, גז בישול, גז טבעי לתעשייה ותחבורה ואספקת חשמל לבית עם מסלולים חסכוניים, המותאמים להרגלי הצריכה שלך..
במציאות של שינויים משמעותיים בשוק האנרגיה בישראל ויוקר המחייה הגואה, אלקטרה POWER מתמקדת בהעברת הכוח לידיים של הצרכנים, ומתן שירותים ופתרונות חכמים אשר יתאימו לאורח החיים, בצורה יותר דינאמית ואישית
נכון לשנת 2015 לחברת סופרגז 34 סניפים ברחבי הארץ ובנוסף להם שני מתקנים ראשיים – מתקן מילוי מכלים (הממוקם בצמוד לבתי הזיקוק בחיפה) ומרכז לוגיסטי מרכזי (הממוקם ליד נשר רמלה).
החברה נמצאת בבעלות מלאה של החברה הציבורית "אלקטרה פאוור (2019) בע"מ" (שעד סוף 2022 נקראה "סופרגז אנרגיה בע"מ").
היסטוריה

סופרגז נוסדה בינואר 1954 בידי "החברה הכלכלית הארץ-ישראלית" מניו יורק, "האינקא", סטרואה לופסקו וקבוצת משקיעים איטלקיים.
מתקני אחסון הגז הראשונים של החברה היו בקריית אריה שבפתח תקווה. בשנת 1955 הוקמה שותפות אג'יפ-סופרגז והוחלט על הקמת מתקני אחסנת גז נוספים ליד נחל קישון. השותפות פתחה בפני סופרגז את שוק הפצת הגז מעבר לתחומי ישראל, והחברה המאוחדת קיבלה את הסוכנות להפצת גז בקפריסין ובטורקיה.
בשנת 1957 הוקמה תחנת המילוי בקריית אתא, שהוזנה ישירות ממתקן בתי הזיקוק בחיפה ושימשה למילוי מכלי גז מיטלטלים לכל לקוחות החברה בישראל. בשנת 1965 הוקם המחסן הלוגיסטי בפתח תקווה.
בשנת 1968 החברה החלה במתן פתרונות חימום בגז לחקלאות, ובעיקר ללולים ולחממות. בשנת 1975 עבר מטה החברה להרצליה, וכלל כ-20–25 עובדים.
היסטוריה > בבעלות גרנית הכרמל

בשנת 1981 רכשה חברת גרנית הכרמל את החברה.
בשנות ה-80 החלה סופרגז לרכוש סוכניות מידי הסוכנים הפרטיים ולאחד אותם עם סניפי החברה. בנוסף למכירת גז, עסקה החברה במכירת כיריים ותנורים הפועלים על גז ותנורי חימום.
בשנת 1985, עקב דרישת המשרד להגנת הסביבה המחייבת מפעלים להפסיק להשתמש בסולר ובמזוט ולעבור לאנרגיה נקייה יותר, החלו מפעלים רבים לעבור הסבה ולהשתמש בגפ"מ. הלקוחות החדשים שנוספו לסופרגז באותה תקופה היו מפעלי טקסטיל, בתי מלון, מסעדות ומאפיות גדולות.
בשנת 2003 הועבר המתקן הלוגיסטי של סופרגז מפתח תקווה לאזור התעשייה נשר רמלה. המתקן משמש לקליטה ואחסנה של מכלי גז המגיעים מתחנת המילוי בקריית אתא, הפצת מכלים אלו ללקוחות החברה באזור גוש דן וירושלים, מחסן חלקים ואביזרים, בית מלאכה לתיקון וייצור אביזרי גז ומעבדת בקרת איכות.
היסטוריה > בבעלות קבוצת עזריאלי

בשנת 2006 רכשה קבוצת עזריאלי את השליטה בחברת גרנית הכרמל, ובשנת 2012 השלימה קבוצת עזריאלי בהצלחה הצעת רכש למניות גרנית הכרמל שהובילה להפיכתה לחברה פרטית ולמחיקתה מהמסחר בבורסה, לאחר 20 שנים שבהן החברה הייתה ציבורית.
במהלך השנים זכתה חברת סופרגז שלוש פעמים במכרזים לאספקת גז לצה"ל.
לאחר שהמשא ומתן עם חברת EMG לא צלח בעקבות החבלות בצינור הגז המצרי בסיני בשנת 2010, בשנת 2013 חתמה החברה על הסכם עם השותפות במאגר תמר לאספקת גז טבעי בהיקף של 530 מיליון ש"ח, ובכך הייתה לחברה המסחרית הראשונה שרכשה גז משותפות תמר. לאחר התחברות מאגר תמר לרשת ההולכה היבשתית באוגוסט 2013 הוגז המפעל הראשון שחובר לצנרת החלוקה (מפעל קופולק ברמת חובב). מאז ועד היום הסבה סופרגז עשרות מפעלים שצורכים גז טבעי.
במקביל החלה סופרגז לחפש דרכים נוספות ומהירות יותר להנגשת הגז הטבעי לתעשייה למקומות מרוחקים מצנרת החלוקה (מרחק של זמן ומרחב). החיפוש הוביל להקמת תחום פעילות של הגז הטבעי הדחוס (CNG). בין השנים 2013–2014 הוקמה תחנת הדחיסה באזור התעשייה אלון תבור, נרכש צי של מכליות, ופותחו תחנות הפחתת לחץ ייעודיות שאפשרו לספק גז טבעי גם לצרכנים שטרם התחברו לרשת החלוקה.
באפריל 2014 החל מפעל פניציה שבפארק התעשייה ציפורית לצרוך גז טבעי דחוס, ואחריו התחברו עוד מפעלים רבים.
החברה החלה לספק גז טבעי דחוס לרכבים (NGV) במקום סולר מזהם ויקר.
בינואר 2014 התפוצץ בלון גז של סופרגז בשכונת גילה בירושלים וגרם למותם של ארבעה אנשים. בנובמבר 2015 נחתם הסכם בין החברה לעיריית ירושלים, שבמסגרתו תשתתף החברה בבנייה מחדש של הבניין שנפגע בסכום של 4.5 מיליון ש"ח.
סופרגז החלה את צעדיה הראשונים בעולם החשמל מתוך כוונה להיות ספקית חשמל וקיטור בעיקר ללקוחות תעשייה, על ידי הקמת תחנות כוח קטנות המופעלות בגז טבעי.
היסטוריה > בבעלות קבוצת עזריאלי > תחנות כוח סולאריות

בשנת 2010 החליטה קבוצת עזריאלי שסופרגז תהיה החברה שתפתח את תחום האנרגיות המתחדשות בחברה. אייל חנקין מונה למנכ"ל והחברה החלה את צעדיה בעולם הגז הטבעי והאנרגיה הסולארית. מעבר להיותה חברה תפעולית, לוגיסטית ושיווקית הפכה סופרגז לחברה יזמית בתחום האנרגיה והתשתיות.
בין השנים 2010–2014 יזמה והקימה סופרגז 13 פרויקטים של שדות סולאריים (בגדלים שונים מ-500 קילוואט עד 5 מגוואט), מקיבוץ יחיעם שבצפון ועד אילת, בהספק כולל של כ-22 מגוואט.
בשנת 2012 זכתה החברה בשני מכרזי הקרקע הראשונים שפרסם מינהל מקרקעי ישראל להקמת חוות סולאריות קרקעיות בנגב – האחת במצפה רמון והשנייה בעין עברונה. לפי תנאי המכרז על סופרגז להקים בקרקעות אלו תחנות כוח סולאריות, ולתפעלן במשך 20 שנה.
במסגרת האסטרטגיה של חברת האם קבוצת עזריאלי למכירת הנכסים שבבעלותה שאינם נדל"ן מניב, פרסמה סופרגז באפריל 2014 מכרז למכירת 12 שדות סולאריים לייצור חשמל שבבעלותה. בינואר 2015 זכתה במכרז הצעתן של החברות ערבה פאוור והפניקס לקנות את השדות תמורת 175 מיליון ש"ח.
היסטוריה > בבעלות קבוצת עזריאלי > פרשת קרטל חברות הגז

סופרגז הייתה שותפה עם שלוש חברות הגז הגדולות האחרות (אמישראגז, פזגז ודורגז) לקרטל בלתי-חוקי, במסגרתו החברות תיאמו ביניהן מחירים וחילקו את אזורי החלוקה של הגז.
כתב אישום בפרשה הוגש ב-2004, ובמסגרת הסדר טיעון עליו הוסכם ב-2007 נקנסה החברה ב-3.8 מיליון ש"ח ועונשי מאסר (שהומרו לעבודות שירות) וקנס הוטלו על שלושה מבכירי החברה.
בשנת 2013 נקנסה החברה ב-5 מיליון ש"ח על ידי רשות ההגבלים העסקיים בגין אי העברת נתונים, ומנכ"ל החברה אייל חנקין נקנס באופן אישי בסך של 100,000 ש"ח. הייתה זו הפעם הראשונה שהוטל על נושא משרה קנס אישי ללא אפשרות שיפוי בגין אי העברת נתונים.
היסטוריה > בבעלות קבוצת עזריאלי > חברת "סופר אנ.ג'י" לחלוקה של גז טבעי

בשנת 2009 החל משרד האנרגיה לקדם תוכנית להקמת מערכת הולכה פנים־ארצית של גז טבעי בלחץ נמוך, בעיקר לאזורי תעשייה, בתי חולים, תחנות דלק (שיספקו גז לתחבורה) וצרכנים קטנים, כזאת שתמשיך מהמקום שבו נעצרת מערכת ההולכה של נתיבי הגז הטבעי לישראל. לפי התוכנית, משרד האנרגיה חילק את המדינה לשישה מחוזות, ובכל אזור יצא מכרז למפעיל. בשנת 2012, חברת "סופר אנ.ג'י." בבעלות סופרגז ו"שפיר הנדסה" זכתה בזיכיון באזור המרכז ובאזור העמקים.
בתחילת שנת 2018, התברר שחברת "סופר אנ.ג'י" חיברה במשך חמש שנים רק לקוח אחד לרשת הגז (חברת פוליבה ברמלה, שהתחברה לצינור הגז שהונח כבר למפעל נשר רמלה על ידי חברת נתיבי הגז הטבעי לישראל הממשלתית). תעשיינים התלוננו כי "סופרגז" ממשיכה לספק למפעלים גז דחוס בהובלה במחיר כפול מהגז הטבעי ולכן לא מקימה את הרשת לפי תנאי הזיכיון.
היסטוריה > בשליטת אלקו

ביולי 2019 הוסכם על מכירת גרנית הכרמל, לאחר שהנכס היחיד שייוותר בידיה הוא חברת "סופרגז", לחברת סופרגז אנרגיה שבבעלות אלקו, תמורת 770 מיליון ש"ח.
ביוני 2020 הפכה חברת "סופרגז אנרגיה" לחברה ציבורית שמניותיה נסחרות בבורסה לניירות ערך בתל אביב.
באוגוסט 2021 נחתם הסכם לפירוק השותפות שבין סופרגז ל"שפיר הנדסה" בחברת "סופר אנ.ג'י", לפיו הבעלות בחברת "סופר אנ.ג'י" תועבר ל"שפיר הנדסה" תמורת 42 מיליון ש"ח. מימוש ההסכם הושלם באוקטובר 2022.
בתחילת 2023 שונה שם החברה לאלקטרה פאוור סופרגז בע"מ, במקביל לשינוי שם החברה האם לאלקטרה פאוור (2019) בע"מ.
בעלות

בשנת 1972 רכשה כלל 50% מהמניות של סופרגז, לאחר שהמחצית השנייה נרכשה בידי סונול.
בהמשך נרכשה החברה על ידי גרנית הכרמל שבבעלות קבוצת עזריאלי החל משנת 2006.
ב-1 ביוני 2015 הודיעה חברת תדיראן הולדינגס על רכישת סופרגז מידיה של גרניט מקבוצת עזריאלי תמורת 250 מיליון שקל. שתי החברות חתמו על מזכר הבנות לביצוע הרכישה. אך הרכישה לא יצאה לפועל לאחר שהמגעים בין הצדדים לא התגבשו לכדי הסכם מחייב, עקב מחלוקת על המחיר.
ביולי 2019 הוסכם על מכירת סופרגז לחברת אלקו תמורת 770 מיליון ש"ח.
מנהלים

מראשיתה, עד פטירתו ב-1965, ניהל את החברה סטרואה לופסקו, מייסד החברה. עם פטירתו מונה דוד הסל למנכ"ל החברה עד לשנת 1974. בשנים 1974-1975 כיהן כמנכ"ל אריה בן עטר. בשנים 1975-1978 יהודה רשף כיהן כמנכ"ל ובשנת 1978 מונה צבי תגר למנכ"ל החברה שכיהן בתפקיד כ-19 שנים עד שהוחלף במרץ 1997 בידי ישראל יניב.
בתחילת 2001 הוחלף ישראל יניב על ידי אודי אדמתי, שכיהן בתפקיד עד סוף 2003, ומשה אולדק החליפו כמנכ"ל החברה.
בינואר 2010 מונה אייל חנקין לסמנכ"ל החברה, ובאוקטובר אותה שנה הוא החליף את אולדק כמנכ"ל.
בשנת 2017 מונה כפיר נבון למנכ"ל החברה, ובאוגוסט 2022 החליף אותו חן מלמד.
הערות שוליים

↑  אתר סופרגז - סניפים
↑  אתר סופרגז - אודות
↑  הציר האיטלקי מבקר אצל סופרגז, דבר, 21 בפברואר 1954
↑  סופרגז, חרות, 31 במאי 1956
↑  סופרגז מרחיבה פעולתה, חרות, 13 בנובמבר 1955
↑  חברת אג'יפ סופרגז תרחיב, חרות, 21 בינואר 1955
↑  סופרגז, דבר, 25 בינואר 1955
↑  גרניט משלמת בעד סונול סופרגז 44 מליון דולר, דבר, 1 ביוני 1981
↑  סופרגז מציעה ציוד חדיש, חרות, 29 בינואר 1965
↑  תנור החימום החוסך אנרגיה, מעריב, 27 בנובמבר 1978
1 2  שלומי שפר, הממונה על ההגבלים העסקיים אישרה רכישת גרנית הכרמל על ידי עזריאלי, באתר TheMarker‏, 23 בנובמבר 2006
↑  מיכאל רוכוורגר דרור רייך, לאחר 20 שנה גרנית הכרמל תימחק מהמסחר באחד העם, באתר TheMarker‏, 27 בספטמבר 2012
↑  עמירם ברקת, ‏חברת סופרגז זכתה במכרז לאספקת גז לצה"ל עד 2013, באתר גלובס, 22 ביולי 2010
↑  סופרגז תרכוש גז טבעי מ"תמר" בהיקף של 530 מיליון שקל, באתר גלובס, 11 ביולי 2013
↑  כמעט שנתיים אחרי פיצוץ בלון הגז בגילה: הבניין שנהרס ייבנה מחדש, באתר וואלה, 1 ביולי 2017
↑  עמירם ברקת, ‏סופרגז זכתה בשני מכרזי קרקע של מינהל מקרקעי ישראל, באתר גלובס, 12 בינואר 2012
↑   מיכאל רוכוורגר, עזריאלי מכרה שדות סולאריים של סופרגז לערבה ב-175 מיליון ש', באתר TheMarker‏, 29 בינואר 2015
↑  אמיר הלמר, קרטל חברות הגז: כתב אישום נגד בן ש"ך, שמואל דנקנר וצבי מור, באתר הארץ, 14 באפריל 2004
↑  נורית רוט, גזר דין בפרשת קרטל הגז: סופרגז נקנסה ב-3.8 מיליון שקל, באתר TheMarker‏, 31 באוקטובר 2007
↑   אורה קורן, מנכ"ל סופרגז ישלם קנס אישי בגין אי העברת נתונים לרשות ההגבלים, באתר TheMarker‏, 1 בספטמבר 2013
↑  איתי טרילניק, סופרגז, שפיר ורימון יקימו את תשתית חלוקת הגז בצפון, באתר TheMarker‏, 9 בדצמבר 2012
↑  מפעל פוליבה חובר לרשת החלוקה במרכז הארץ והחל לצרוך גז טבעי
↑   איתי טרילניק, לא מחכה לצינור: סופרגז רוכשת מכליות כביש לגז דחוס ב-75 מ' ש', באתר TheMarker‏, 14 במרץ 2013
↑   אורה קורן, כולם מדברים על מהפכת גז - ובינתיים עוקצים את המדינה, באתר TheMarker‏, 30 בינואר 2018
1 2  אביב לוי, ‏מכירת סופרגז: עזריאלי משלימה את מימוש נכסי גרנית הכרמל בתמורה כוללת של כ-2.4 מיליארד שקל, באתר גלובס, 28 ביולי 2019
↑  התקשרות בהסכם למכירת זכויות בפעילות ההקמה וההפעלה של רשתות חלוקת הגז הטבעי, באתר "מאיה", 30 באוגוסט 2021
↑  חב' כלל רכשה 50 אחוז מסופרגז, מעריב, 11 באוגוסט 1972
כלל רכשה 50% ממניות סופרגז, דבר, 21 בפברואר 1973
↑  כפי שנחשף ב"גלובס": תדיראן רוכשת את סופרגז ב-250 מ' ש', באתר גלובס, 1 ביוני 2015
↑   מיכאל רוכוורגר, עזריאלי לא הסכימה לתת הנחה - ומכירת סופרגז לתדיראן בוטלה, באתר TheMarker‏, 8 בספטמבר 2015
↑  מינויים חדשים בסונול ובסופרגז, דבר, 2 במרץ 1978
↑  דוד חיון, ‏מנכ"ל סופרגז, צבי תגר, פורש; מחליפו - סמנכ"ל סונול, באתר גלובס, 15 בינואר 1997
↑  דוד חיון, ‏אודי אדמתי ימונה למנכ"ל סופרגז, באתר גלובס, 1 בינואר 2001
↑  דוד חיון, ‏בכיר נוסף עוזב את גרנית הכרמל: אודי אדמתי, מנכ"ל חב' סופרגז, באתר גלובס, 3 בספטמבר 2003
↑  עופר וולפסון, אייל חנקין מונה למנכל סופרגז, באתר News1 מחלקה ראשונה, 6 בספטמבר 2010
↑  סיון בראימן, אייל חנקין מונה למשנה למנכל סופרגז, באתר News1 מחלקה ראשונה, 4 בינואר 2010
↑  רונית מורגנשטרן, סופרגז מחליפה מנכ"ל: אייל חנקין נבחר לתפקיד, באתר nrg‏, 6 בספטמבר 2010